Neuvile-Ask
Neuvile-Ask (in frinsé Villeneuve-d’Ascq) est unne conmune franchoèse, située dins ech départémint dech Nord. 

Aveuc pu ke  gins, chele vile nouvèle est unne des princhipales conmunes de chel'intarconmunalité Lile Métropole Conmunoté urbéne et chele pus étindue (2 746 ha) apré Lile ; ch'est ochi unne des princhipales viles del région Nord-Pas-Calés. 

Venant del fusion des tros vilaches Ask, Anapes et Flers, chele conmune est ech berche dech preume métro otomatike dins ech monne (ech VAL). Ale étot ochi ech téïâte d'un événemint historike trisse, ech massake Ask.

Neuvile-Ask est sunonmée « chele technopole verte », in raison ed chele grande présinche ed pôles ed arcache - on i dégote ches canpus Univarsitè Lile I, Univarsitè Lille III et ed nombreuses écoles d'ingénieus - et d'entreprises dins un espache putôt aéré. Grâce à ses zones d'activités, son parc syintifike del Haute Borne et deus chintres conmerciaus, Neuvile-Ask est un des pus importants pôles économikes del région Nord-Pas-Calés ; des multinacionales telles ke Bonduelle, Cofidis et Oxylane i ont plaché leu caïelle sochiale.

In dehors ed ses activités académikes et économikes, Neuvile-Ask est essincielemint conue pou ses manifestacions sportives  - deux stades i sont inplantés et certénes de ses ékipes juent dins chel'élite sportive -, ses musées dont ech pus chélébe est chelui dédié à ech art moderne, ech art ed innui et ech art brut (ech LaM), pou ses espaches verts et ses infrastructures dédiées o handicap.

Aménistracion 

Lille Métropole
Conmune dech Nord
Neuvile-Ask